Legal Document

Category: 27

Text:
2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 69 της 2/12 Φεβρ. 1972 (ΦΕΚ Α΄ 24) Περί ιδρύσεως Κεντρικής Λαχαναγοράς Ρόδου. Με την παρ.1 του άρθρ.1 του Π.Δ/τος 228/25 Απρ.-2 Μαίου 1989, ΦΕΚ Α΄ 109 ορίστηκε ότι όπου στις διατάξεις του Β.Δ. 69/1972 αναφέρεται ο όρος «Κεντρική Λαχαναγορά» αντικαθίσταται από τη δημοσίευση του ανωτέρω Π.Δ/τος με τον όρο «Κεντρική αγορά». Επίσης με την παρ. 2 του ιδίου Π.Δ/τος ορίστηκε ότι όπου στις διατάξεις του Β.Δ. 69/1972 αναφέρονται οι όροι «νωπά αγροτικά προϊόντα», οπωροκηπευτικά, πτηνοκομικά και ανθοκομικά προϊόντα, «νωπά προϊόντα», «οπωροκηπευτικά, γεώμηλα, κρόμμυα και ανθοκομικά προϊόντα», «νωπά αγροτικά προϊόντα (οπωροκηπευτικά, γεώμηλα, κρόμμυα και σκόρδα)» αντικαθίστανται, από τη δημοσίευση του παρόντος με τον όρο «νωπά αγροτικά προϊόντα (φυτικά και ζωϊκά) και ξερά ή επεξεργασμένα προϊόντα φυτικής προέλευσης», σύμφωνα με τις διατάξεις του νομ. 3475/1955 και του νομ. 802/1978 (Α΄ 121). Έχοντες υπ’ όψει: 1)Τας διατάξεις των άρθρ.6 και 11 του Νόμ. 3475/55 «περί τυποποιήσεως νωπών αγροτικών προϊόντων και ιδρύσεως Κεντρικών και Τοπικών Αγορών αυτών». 2)Το υπ’ αριθ. 957/1971 Ν.Δ/μα «περί Υπουργικού Συμβουλίου των Υπουργείων». 3)Τας διατάξεις του υπ’ αριθ. 1093/1972 Ν.Δ/τος «περί αντικαταστάσεως διατάξεών τινων του Ν.Δ. 957/1971 «περί Υπουργικού Συμβουλίου και Υπουργείων, ως ετροποποιήθη δια του Ν.Δ. 1047/1971» 4)Την υπ’ αριθ. 757/1971 γνωμοδότησιν του Συμβουλίου της Επικρατείας, προτάσει του Ημετέρου Υπουργού Εθνικής Οικονομίας, απεφασίσαμεν και διατάσσομεν: Άρθρ.1.-1.Ιδρύεται Κεντρική αγορά χονδρικής πωλήσεως νωπών αγροτικών προϊόντων, υπό την επωνυμίαν «Κεντρική Λαχαναγορά Ρόδου» έχουσα έδραν την Ρόδον. 2.Η Κεντρική Λαχαναγορά Ρόδου, αποτελεί ιδίαν υπηρεσίαν, παρά τη Ενώσει Γεωργικών Συνεταιρισμών Δωδεκανήσου, λειτουργεί δε υπό μορφήν Νομικού Προσώπου Ιδιωτικού Δικαίου κοινωφελούς χαρακτήρος, κατά τας παραδεδεγμένας αρχάς της ιδιωτικής οικονομίας, με γνώμονα το δημόσιον συμφέρον, τελεί υπό την διοίκησιν και διαχείρισιν της Ενώσεως Γεωργικών Συνεταιρισμών Δωδεκανήσου και υπό τον έλεγχον και εποπτείαν του Υπουργείου Εθνικής Οικονομίας. Σελ. 88,942(γ) Τεύχος 1275-Σελ. 90 5.Β.θ.2 Κεντρικές Αγορές Άλλων Πόλεων 3.Έργον της Κεντρικής Λαχαναγοράς Ρόδου είναι, η λειτουργία της, εν τη περιοχή Ρόδου, ανεγερθησομένης Λαχαναγοράς προς τον σκοπόν της απ’ ευθείας δι’ αυτής χονδρικής πωλήσεως των νωπών αγροτικών προϊόντων, τυποποιημένων ή μη, εις το λιανικόν εμπόριον και γενικώτερον της επωφελεστέρας δια την παραγωγήν και την κατανάλωσιν διακινήσεως, εμφανίσεως, εμπορίας κλπ. των προϊόντων τούτων. 4.Η Ένωσις Γεωργικών Συνεταιρισμών Ρόδου, προς επίτευξιν των εν παρ.3 του παρόντος σκοπών, θέλει προβή εις την ανέγερσιν επί καταλλήλου εκτάσεως των απαραιτήτων και με τον αναγκαίον σύγχρονον τεχνικόν εξοπλισμόν, εγκαταστάσεων, δια την λειτουργίαν της παρ’ αυτή συνιστωμένης Υπηρεσίας Κεντρικής Λαχαναγοράς. Άρθρ.2.-1.Η Υπηρεσία Κεντρικής Λαχαναγοράς Ρόδου θέτει, κατόπιν αποφάσεως του Διοικητικού Συμβουλίου της Ενώσεως Γεωργικών Συνεταιρισμών Ρόδου, τας ως άνω εγκαταστάσεις μετά των Υπηρεσιών αυτής, τας συνδεομένας με την διακίνησιν, διαλογήν, συσκευασίαν, συντήρησιν και εμπορίαν, εις την διάθεσιν των επιχειρήσεων χονδρικής εμπορίας οπωροκηπευτικών προϊόντων, της πόλεως Ρόδου, των Γεωργικών Συνεταιριστικών Οργανώσεων, των Οργανώσεων των μεμονωμένων παραγωγών, έναντι μισθώματος, δικαιώματος ή τέλους. 2.Επίσης θέτει εις την διάθεσιν Τραπεζών, Οργανισμών, βοηθητικών Επιχειρήσεων κλπ. τους διαφόρους βοηθητικούς χώρους και εγκαταστάσεις δια εκμισθώσεως ή καθ’ οιονδήποτε ήθελε κρίνει πρόσφορον τρόπον. Άρθρ.3.-1.Η Κεντρική Λαχαναγορά Ρόδου, ανήκουσα κατά πλήρη κυριότητα εις την Ένωσιν Γεωργικών Συνεταιρισμών Δωδεκανήσου, διοικείται υπό του Διοικητικού Συμβουλίου αυτής, κατά την διέπουσαν ταύτην νομοθεσίαν. 2.Κατά την αυτήν ως άνω νομοθεσίαν διεξάγονται επίσης, η χρηματική διαχείρισις, η διαχείρισις υλικών, αι προμήθειαι και εκτελέσεις έργων της Κεντρικής Λαχαναγοράς Ρόδου. Άρθρ.4.-1.Από της ενάρξεως της λειτουργίας της Κεντρικής Λαχαναγοράς Ρόδου η απ’ ευθείας προς το λιανικόν εμπόριον χονδρική πώλησις νωπών αγροτικών προϊότων (οπωροκηπευτικών, γεωμήλων, κρομμύων, ανθοκομικών), εν τη περιοχή της Πόλεως Ρόδου, είτε τυποποιημένων είτε μη, ενεργείται μόνον δια της Κεντρικής Λαχαναγοράς. 2.Δι’ ειδικού κανονισμού καταρτιζομένου παρά του Διοικητικού Συμβουλίου της Ενώσεως Γεωργικών Συνεταιρισμών Δωδεκανήσου, εγκρινομένου υπό του Υπουργείου Εθνικής Οικονομίας, και δημοσιευομένου δια της Εφημερίδος της Κυβερνήσεως, καθορίζονται αι προϋποθέσεις και οι όροι εκμισθώσεως των πάσης φύσεως καταστημάτων και χώρων της Λαχαναγοράς, ο τρόπος διεξαγωγής των εργασιών αυτής, αι ώραι λειτουργίας ταύτης, οι χώροι διεξαγωγής των πωλήσεων και φορτοεκφορτώσεων, οι όροι υγιεινής, τα της κυκλοφορίας των οχημάτων κλπ., ως και πάσα συναφής λεπτομέρεια, δια την ομαλήν διεξαγωγήν των εργασιών της Λαχαναγοράς.